open-index/open-wikipedia-markdown huggingface dataset:
অজয় মুখোপাধ্যায়

**অজয় কুমার মুখোপাধ্যায়** (১৫ এপ্রিল ১৯০১ — ২৭ মে ১৯৮৬) ছিলেন ভারতীয় বাঙালি স্বাধীনতা সংগ্রামী তথা পশ্চিমবঙ্গের চতুর্থ মুখ্যমন্ত্রী।

## স্বাধীনতা আন্দোলন
প্রেসিডেন্সি কলেজে পড়াকালীন অসহযোগ আন্দোলনে যোগদান করে পড়া ছেড়ে দেন অজয় মুখোপাধ্যায়। জীবনের দীর্ঘ সময় জেলে বা অন্তরীন অবস্থায় কাটে। ১৯৪২ এ তাঁর তৈরী বিদ্যুৎ বাহিনী তাম্রলিপ্ত জাতীয় সরকার গঠনে ভূমিকা রেখেছিল। ব্রিটিশ সরকারকে যথেষ্ট বেগ পেতে হয় বিদ্যুৎ বাহিনী দমন করতে।

## রাজনীতি
১৯৬৩ সালে প্রথম বিধানসভা সদস্য ও সেচমন্ত্রী হন তিনি। মন্ত্রীত্ব ত্যাগ করে কংগ্রেস সংগঠন গড়ে তোলার কাজে আত্মনিয়োগ করেছিলেন। ১৯৬৪ সালে প্রদেশ কংগ্রেস সভাপতি হন। জাতীয় কংগ্রেসের সঙ্গে যুক্ত থাকলেও পরে কংগ্রেস ত্যাগ করে বাংলা কংগ্রেস গঠন করেন নলিনাক্ষ সান্যাল এর সঙ্গে এবং সিপিআই(এম)-এর সহযোগিতায় দুইবার যুক্তফ্রন্ট সরকার পরিচালনা করেন। ১৫ মার্চ ১৯৬৭ থেকে ২ নভেম্বর ১৯৬৭ ও ২৫ ফেব্রুয়ারি ১৯৬৯ থেকে ১৯ মার্চ ১৯৭০ পর্যন্ত তিনি যুক্তফ্রন্টের মুখ্যমন্ত্রী পদে আসীন ছিলেন। ১৯৭৭ সালে তাঁকে ভারতের দ্বিতীয় সর্বোচ্চ অসামরিক সম্মান পদ্মবিভূষণ প্রদান করা হয়।

## মৃত্যু
শেষ জীবনে রাজনীতি থেকে নিজেকে সরিয়ে নেন তিনি। অকৃতদার ছিলেন। সর্বজনশ্রদ্ধেয় এবং সৎ রাজনীতিবিদ হিসেবে বাংলার রাজনীতিতে আজো উদাহরণস্বরূপ হয়ে আছেন। লোকচক্ষুর অন্তরালে এবং নিতান্তই অবহেলায় মারা যান প্রাক্তন মুখ্যমন্ত্রী অজয় মুখোপাধ্যায়। ২৭ মে, ১৯৮৬ খ্রিষ্টাব্দে। 

## বহিঃসংযোগ
* http://www.parabaas.com/translation/database/reviews/brSumanta.html
* http://links.jstor.org/sici?sici=0026-749X(199405)28%3A2%3C357%3ALAPTMC%3E2.0.CO%3B2-5

বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গের মুখ্যমন্ত্রী
বিষয়শ্রেণী:১৯০১-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:কলকাতার রাজনীতিবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি হিন্দু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭
বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২
বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯
বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১
বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:তমলুকের ব্যক্তি
অখিল ভারতীয় গোর্খা লিগ

থাম্ব
**অখিল ভারতীয় গোর্খা লীগ** (এবিজিএল) (নেপালি: अखिल भारतीय गोर्खा लीग; অপর নাম **অল ইন্ডিয়া গোর্খা লীগ** বা এআইজিএল/আইজিএল) হল ভারতের পশ্চিমবঙ্গ রাজ্যের দার্জিলিং ও কালিম্পং জেলার নেপালি-ভাষী জনগোষ্ঠীর মধ্যে কর্মরত একটি রাজনৈতিক দল। ১৯৪৩ সালে ডম্বর সিং গুরুং এই দলটি প্রতিষ্ঠা করেছিলেন। এই দলের বর্তমান সভানেত্রী হলেন ভারতী তামাং। তিনি দলের প্রাক্তন সভাপতি মদন তামাং-এর বিধবা পত্নী। প্রতাপ ছেত্রী হলেন এই দলের সাধারণ সম্পাদক।

১৯৯৯ সালের দার্জিলিং গোর্খা পার্বত্য পরিষদ নির্বাচনের আগে অখিল ভারতীয় গোর্খা লীগ ছিল যুক্তফ্রন্টের সদস্য। কমিউনিস্ট পার্টি অফ রেভোলিউশনারি মার্ক্সিস্টস (সিপিআরএম), অখিল ভারতীয় গোর্খা লীগ, ভারতীয় জাতীয় কংগ্রেস, ভারতীয় গোর্খা জনশক্তি, ভারতের কমিউনিস্ট পার্টি, সর্বভারতীয় তৃণমূল কংগ্রেস, ভারতীয় নেপালি বীর গোর্খা ও সিক্কিম রাষ্ট্রীয় মুক্তি মোর্চা নিয়ে এই জোট তৈরি হয়েছিল।

পরে এবিজিএল সিপিআরএম নেতৃত্বাধীন পিপল’স ডেমোক্র্যাটিক ফ্রন্ট (পিডিএফ) নামে একটি ছয়-দলীয় জোটে যোগদান করে। এই জোটের অন্যান্য দলগুলি ছিল ভারতীয় জাতীয় কংগ্রেস (পার্বত্য), গোর্খা ন্যাশানাল লিবারেশন ফ্রন্ট (সি. কে. প্রধান), ভারতীয় জনতা পার্টি (বিজেপি) ও গোর্খা ডেমোক্র্যাটিক ফ্রন্ট। শেষোক্ত দলটি এবিজিএল-এ ফিরে আসার আগে মদন তামাং গঠন করেছিলেন। পিডিএফ গোর্খা স্বায়ত্ত্বশাসনের পক্ষে সওয়াল করলেও সুভাষ ঘিসিং-এর নেতৃত্বাধীন গোর্খা ন্যাশানাল লিবারেশন ফ্রন্টের (জিএনএলএফ) বিরোধিতা করেছিল।

বর্তমানে এবিজিএল ডেমোক্র্যাটিক ফ্রন্ট নামে একটি জোটের সদস্য দল। এই জোটের অন্যান্য সদস্যেরা হল সিপিআরএম, বিজেপি ও অন্যান্য কয়েকটি দল। এবিজিএল গোর্খা জনমুক্তি মোর্চার (জিজেএম) বিরোধী এবং দার্জিলিং পার্বত্য অঞ্চলে শান্তিপূর্ণ গণতান্ত্রিক পরিবেশ সৃষ্টির পক্ষপাতী। এবিজিএল গোর্খাল্যান্ড নামে পূর্ণাঙ্গ রাজ্য গঠনের পরিবর্তে দার্জিলিং-এ অন্তর্বর্তী কর্তৃপক্ষ গঠনের বিরোধিতা করেছিল।

২০১০ সালের ২১ মে এবিজিএল-এর সভাপতি দার্জিলিং শহরে ছুরিকাঘাতে নিহত হন। এবিজিএল নেতৃত্ব জিজেএম সমর্থকদের মদন তামাং-এর হত্যাকারী বলে অভিযোগ করেন। এর ফলে তদনীন্তন দার্জিলিং জেলার সদর মহকুমা, কালিম্পং মহকুমা ও কার্শিয়াং মহকুমা (অধুনা কালিম্পং জেলা) মুহুর্মুহু অবরুদ্ধ হতে থাকে ও জনজীবন বিপর্যস্ত হয়। এরপরই মদন তামাং-এর পত্নী ভারতী তামাং-কে এবিজিএল-এর সভানেত্রী নির্বাচিত করা হয়।

২০১১ সালের ১৮ এপ্রিল দার্জিলিং পার্বত্য অঞ্চলের তিনটি বিধানসভা কেন্দ্রে অনুষ্ঠিত পশ্চিমবঙ্গ বিধানসভা নির্বাচনে প্রতিদ্বন্দ্বিতা করে। ভারতী তামাং দার্জিলিং, ত্রিভুবন রাই কালিম্পং ও শিবকুমার প্রধান কার্শিয়াং বিধানসভা কেন্দ্র থেকে প্রতিদ্বন্দ্বিতা করেছিলেন। কিন্তু তারা প্রত্যেকেই পরাজিত হন।

## তথ্যসূত্র

বিষয়শ্রেণী:গোর্খাল্যান্ডের রাজনীতি
বিষয়শ্রেণী:পশ্চিমবঙ্গের রাজনৈতিক দল
বিষয়শ্রেণী:ভারতীয় হিন্দু রাজনৈতিক দল
বিষয়শ্রেণী:দার্জিলিং জেলার রাজনীতি
বিষয়শ্রেণী:১৯৪৩-এ ভারতে প্রতিষ্ঠিত
বিষয়শ্রেণী:১৯৪৩-এ প্রতিষ্ঠিত রাজনৈতিক দল
ইউনিভার্সিটি অব ওয়েস্টার্ন অন্টারিও

**ইউনিভার্সিটি অফ ওয়েস্টার্ন অন্টারিও** (ইংরেজি ভাষায়: University of Western Ontario, UWO) কানাডার অন্টারিও অঙ্গরাজ্যের *লন্ডন* শহরে অবস্থিত একটি সরকারী বিশ্ববিদ্যালয়। এটি কানাডার অন্যতম প্রাচীন বিশ্ববিদ্যালয়। ১৮৭৮ সালে বিশপ ইউনিভার্সিটির *বিশপ আইজ্যাক হেলমুথ* এবং হিউরনের অ্যাংলিকান ডায়োসিস এটি প্রতিষ্ঠা করেছিলেন। প্রতিষ্ঠার সময় এর নাম ছিল *ওয়েস্টার্ন ইউনিভার্সিটি অফ লন্ডন, অন্টারিও*। ১৮৬৩ সালে এখানে *হিউরন কলেজ* নামে একটি অ্যাংলিকান ধর্মীয় স্কুল প্রতিষ্ঠিত হয়েছিল, এটাই পরবর্তীকালে UWO-র ভিত্তি হিসেবে কাজ করে। বিশ্ববিদ্যালয়টির মোট আয়তন ৩৯৫ একর (১.৬ বর্গ কিলোমিটার) যার পুরোটাই টেমস নদীর উত্তর শাখার পাশে অবস্থিত। এতে মোট ভবনের সংখ্যা ৭৫টি। মূল প্রাঙ্গণের বাইরেও এর অনেকগুলো ভবন এবং জমি আছে।

বিশ্ববিদ্যালয়ের স্কুল রং পার্পল এবং সাদা, মটো *Veritas et utilitas* যার অর্থ *সত্য এবং প্রয়োজনীয়তা*। ওয়েস্টার্ন অন্টারিও বিশ্ববিদ্যালয়ের বর্তমান চ্যান্সেলর *জন টমসন*, আর প্রেসিডেন্ট ও উপাচার্য হলেন অমিত চাকমা। ১২টি ফ্যাকাল্টি ও স্কুল, ৩টি অধিভুক্ত কলেজের মাধ্যমে এই বিশ্ববিদ্যালয় থেকে বিভিন্ন বিষয়ে ২০০টিরও বেশি ডিগ্রি ও ডিপ্লোমা প্রদান করা হয়।

## তথ্যসূত্র

## বহিঃসংযোগ
* বিশ্ববিদ্যালয়ের অফিসিয়াল ওয়েবসাইট

বিষয়শ্রেণী:কানাডার বিশ্ববিদ্যালয়
বিষয়শ্রেণী:১৮৭৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:অন্টারিওর বিশ্ববিদ্যালয়
মহম্মদ হামিদ আনসারি

**মহম্মদ হামিদ আনসারি** (জন্ম: ১ এপ্রিল, ১৯৩৪ -) ভারতের প্রাক্তন উপরাষ্ট্রপতি তিনি ছিলেন। বিশিষ্ট শিক্ষক ও কূটনৈতিক মহম্মদ হামিদ আনসারি জাতীয় সংখ্যালঘু কমিশনের প্রাক্তন চেয়ারম্যান এবং আলিগড় মুসলিম বিশ্ববিদ্যালয়ের প্রাক্তন উপাচার্যের দায়িত্বও পালন করেন।

## তথ্যসূত্র

## বহিঃসংযোগ
* *Iran Today: Twenty - five Years after the Islamic Revolution* (Rupa, New Delhi,2005) ()
* Ansari:Shares Left leanings and is also close to Congress bosses
* Hamid Ansari: versatile scholar, statesman 

বিষয়শ্রেণী:১৯৩৪-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় মুসলিম
বিষয়শ্রেণী:ভারতীয় জনকৃত্যক আধিকারিক
বিষয়শ্রেণী:ভারতীয় কূটনীতিবিদ
বিষয়শ্রেণী:জীবিত ব্যক্তি
বিষয়শ্রেণী:পদ্মশ্রী প্রাপক
বিষয়শ্রেণী:গাজীপুুর, উত্তরপ্রদেশের ব্যক্তি
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:ভারতের উপরাষ্ট্রপতি
বিষয়শ্রেণী:১৯৩৭-এ জন্ম
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:ভারতীয় বেসামরিক কর্মচারী
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:কলকাতার রাজনীতিবিদ
বিষয়শ্রেণী:কলকাতার পণ্ডিত
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:আলিগড় মুসলিম বিশ্ববিদ্যালয়ের উপাচার্য
বিষয়শ্রেণী:সিভিল সার্ভিসে পদ্মশ্রী প্রাপক
ফিঞ্চ

**ফিঞ্চ** (ইংরেজি ভাষায়: Finch) *ফ্রিঞ্জিলিডি* (fringillidae) পরিবারভুক্ত এক ধরনের ছোট গায়ক পাখি। গায়ক হওয়ায় যথারীতি তাদেরকে প্যাসারাইন পাখি হিসেবে অভিহিত করা হয়। এদের মূল আবাসস্থল দক্ষিণ গোলার্ধ। দক্ষিণ গোলার্ধের সব স্থানেই হয়ত এদের দেখা যায়, তবে কিছু উপ-পরিবার সব স্থানে পাওয়া যায় না। যেমন একটি উপ-পরিবার কেবল নিওট্রপিক অঞ্চলে দেখা যায়, একটি দেখা যায় শুধু হাওয়াই দ্বীপপুঞ্জে এবং আরেকটি উপ-পরিবার শুধুই প্যালিআর্কটিক অঞ্চলে পাওয়া যায়।

ফিঞ্চদের প্রায় সব প্রজাতিই ফ্রিঞ্জিলিডি পরিবারের অন্তর্ভুক্ত। ফ্রিঞ্জিলিডি নামটি এসেছে লাতিন শব্দ *ফ্রিঞ্জিলা* থেকে। লাতিন ভাষায় চ্যাফিঞ্চ-কে (ফিঞ্চের একটি প্রজাতি *Fringilla coelebs*) ফ্রিঞ্জিলা নামে ডাকা হয়। ইউরোপে এই প্রজাতির ফিঞ্চ হরহামেশাই দেখা যায়।

অবশ্য ফ্রিঞ্জিলিডি পরিবারের বাইরেও কিছু প্রজাতিকে সাধারণভাবে ফিঞ্চ নামে ডাকা হয়। যেমন অস্ট্রেলিয়ার প্রাচীন ক্রান্তীয় অঞ্চলে *এস্ট্রিলডিডি* (Estrildidae) নামে একটি পরিবার আছে যারা দেখতে অনেকটাই ফিঞ্চের মত, এদেরকেও তাই ফিঞ্চ বলা হয়। এ ধরনের পাখিগুলো ফিঞ্চ না হলেও সাদৃশ্যের কারণে অনেকে এদেরকে ফিঞ্চ বলে থাকেন। এ ধরনের পাখির একটি বড় উদাহরণ ডারউইনের ফিঞ্চ। চার্লস ডারউইন গালাপাগোস দ্বীপপুঞ্জে ১৪ প্রজাতির ফিঞ্চ (তথাকথিত) শনাক্ত করেছিলেন এবং এগুলো তার প্রাকৃতিক নির্বাচন তত্ত্বের বড় প্রমাণ হিসেবে কাজ করেছিল। এই ফিঞ্চগুলোকে বর্তমানে অদ্ভুত ট্যানেজার পরিবারের সদস্য হিসেবে ধরা হয় যদিও ঐতিহাসিকতার কারণে অনেকে এখনও তাদের ফিঞ্চ বলে থাকেন। এ কারণে ডারউইনের ফিঞ্চ নামটিও পরিবর্তন করা হয়নি।

## বহিঃসংযোগ

* ইন্টারনেট বার্ড কালেকশনে ফিঞ্চদের ভিডিও
* ন্যাশনাল ফিঞ্চ অ্যান্ড সফ্টবিল সোসাইটি

বিষয়শ্রেণী:ফ্রিঞ্জিলিডি
বিষয়শ্রেণী:উইলিয়াম এলফোর্ড লিচ কর্তৃক নামকরণকৃত ট্যাক্সা
বাংলাদেশ অভ্যন্তরীণ নৌ-পরিবহন কর্তৃপক্ষ

**বাংলাদেশ অভ্যন্তরীণ নৌ-পরিবহন কর্তৃপক্ষ** (সংক্ষেপ **বিআইডব্লিউটিএ** নামে বেশি পরিচিত) বাংলাদেশ সরকারের একটি স্বায়ত্তশাসিত সংস্থা, যা দেশের অভ্যন্তরীণ নৌ চলাচল নিয়ন্ত্রণ করে। এটি নৌ পরিবহন নিয়ন্ত্রণ ও উন্নয়ন সহ নৌযান সমূহের জন্য বিভিন্ন আইন ও নীতিমালা প্রণয়ন, অনুমোদন, নিবন্ধন ইত্যাদি কাজের জন্য দায়িত্বপ্রাপ্ত। ঢাকার মতিঝিলে এর প্রধান কার্যালয় অবস্থিত এবং এটি বাংলাদেশের নৌ পরিবহন মন্ত্রণালয়ের অধীন।

## ইতিহাস
১৯৫৮ সালে *পূর্ব পাকিস্তান অভ্যন্তরীণ নৌ পরিবহন কর্তৃপক্ষ* হিসেবে পূর্ব পাকিস্তান সরকার একটি সংস্থা প্রতিষ্ঠা করেছিল। ১৯৫৮ সালের ৩১ অক্টোবর *পূর্ব পাকিস্তান অভ্যন্তরীণ নৌ পরিবহন কর্তৃপক্ষ অধ্যাদেশ ১৯৫৮* (ই.পি. অধ্যাদেশ, ১৯৫৮-এর LXXV নং) দ্বারা এটি প্রতিষ্ঠিত হয়। তৎকালীন সময়ে এ অঞ্চলের নৌ পরিবহন খাত নিয়ন্ত্রণ, পরিচালনা ও উন্নয়নের লক্ষে সংস্থাটি গঠিত হয়। ১৯৭১ সালে বাংলাদেশের স্বাধীনতার পর এর নাম হয় বাংলাদেশ অভ্যন্তরীণ নৌ পরিবহন কর্তৃপক্ষ।

## আরও দেখুন
* বাংলাদেশের আভ্যন্তরীন নৌপরিবহন ব্যবস্থা
*বাংলাদেশের নদীবন্দরের তালিকা

## তথ্যসূত্র

বিষয়শ্রেণী:বাংলাদেশের নৌপরিবহন সংস্থা
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৫৮-এ প্রতিষ্ঠিত সরকারি সংস্থা
বিষয়শ্রেণী:১৯৫৮-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের নৌপরিবহন
ড্রেজার

right|thumb|220px
**ড্রেজার** খনন কাজে ব্যবহার করা হয় এমন নৌযান। ড্রেজার সাধারণত স্থির বা চলনক্ষম থাকেনা এটি একটি প্লাটফরমে স্থাপিত থেকে নদি বা জলাশয়ের তলা থেকে মাটি , কাদা, পাথর ইত্যাদি সরানোর কাজ করে থাকে। প্রয়োজন অনুযায়া টাগ বোট [নৌযান টেনে নেয়ার জন্য বিশেষ শক্তিশালি নৌযান] দিয়ে টেনে স্থানান্তরিত করা হয়। তবে চলনক্ষম ড্রেজার ও দেখা যায়, যা ইঞ্জিন সংযুক্ত থাকে এবং চলাচল করতে পারে।

খননের ধরনের উপর ভিত্তি করে কয়েক ধরনের ড্রেজার হয়।

* ১. কাটার সাকশন ড্রেজার
* ২. হপার ড্রেজার
* ৩. ট্রেইলিং সাকশন ড্রেজার
* ৪. বাকেট টাইপ ড্রেজার

বিষয়শ্রেণী:নৌযান
শেরেবাংলা নগর সরকারি বালিকা উচ্চ বিদ্যালয়

**শেরেবাংলা নগর সরকারি বালিকা উচ্চ বিদ্যালয়**, স্থাপিত হয় ১৯৭০ সালে।  শেরে বাংলা নগরে অবস্থিত। প্রথমে প্রতিষ্ঠানটির নাম ছিল **নারী শিক্ষা মন্দির**। যার প্রতিষ্ঠাতা ছিলেন লীলা নাগ। তিনি ছিলেন ঢাকা বিশ্ববিদ্যালয়ের প্রথম এমএ ডিগ্রীধারী।। ইতিহাসে এরূপ তথ্যও রয়েছে যে বিনা বিচারে আটক প্রথম নারী রাজবন্দী ছিলেন লীলা নাগ। তিনি ১৯৭০-এ মারা যান। পরবর্তীতে প্রতিষ্ঠানটির নাম পরিবর্তন করে শেরেবাংলা নগর সরকারি বালিকা উচ্চ বিদ্যালয় রাখা হয়।

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট

বিষয়শ্রেণী:ঢাকা জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বাংলা কংগ্রেস

**বাংলা কংগ্রেস** ছিল পশ্চিমবঙ্গের একটি আঞ্চলিক রাজনৈতিক দল। ১৯৬০-এর দশকে ভারতীয় জাতীয় কংগ্রেস ভেঙে এই দলের উদ্ভব হয়। সিপিআই(এম)-এর সহযোগিতায় বাংলা কংগ্রেস দুই বার পশ্চিমবঙ্গে সরকার গঠন করে। পশ্চিমবঙ্গের ইতিহাসে বাংলা কংগ্রেস ও সিপিআই(এম)-এর এই জোট সরকার যুক্তফ্রন্ট সরকার নামে পরিচিত। প্রথম সরকারটি ১৯৬৭ সালের ১ মার্চ থেকে ২ নভেম্বর পর্যন্ত এবং দ্বিতীয় সরকারটি ১৯৬৯ সালের ১ ফেব্রুয়ারি থেকে ১৯৭০ সালের ১৯ মার্চ পর্যন্ত স্থায়ী হয়। প্রফুল্লচন্দ্র সেন ও অতুল্য ঘোষের সাথে মতবিরোধ হলে অজয় মুখার্জী ও নলিনাক্ষ সান্যাল বাংলা কংগ্রেস প্রতিষ্ঠা করেছিলেন। অজয় মুখোপাধ্যায় ছিলেন এই দুই সরকারের মুখ্যমন্ত্রী। ১৯৭০ সালের ১৯ মার্চ বাংলা কংগ্রেস ও সিপিআই(এম)-এর জোট ভেঙে গেলে যুক্তফ্রন্ট সরকারের পতন ঘটে। এরপর বাংলা কংগ্রেসেও ব্যাপক অবক্ষয় দেখা দেয় এবং শেষ পর্যন্ত দলটি পুনরায় ভারতীয় জাতীয় কংগ্রেসের সঙ্গে মিশে যায়।

## নির্বাচনী ফলাফল
; পশ্চিমবঙ্গ রাজ্য বিধানসভা নির্বাচন
১৯৬৭: ৮০ জন প্রার্থী, ৩৪ জন নির্বাচিত, ১,২৮৬,০২৮ টি ভোট

১৯৬৯: ৪৯ জন প্রার্থী, ৩৩ জন নির্বাচিত, ১,০৯৪,৬৫৪ টি ভোট

১৯৭১: ১৩৭ জন প্রার্থী, ৫ জন নির্বাচিত, ৬৯৫,৩৭৬ টি ভোট

; লোকসভা নির্বাচন
১৯৬৭: ৭ জন প্রার্থী, ৫ জন নির্বাচিত, ১,২০৪,৩৫৬ টি ভোট

১৯৭১: ১৪ জন প্রার্থী, ১ জন নির্বাচিত, ৫১৮,৭৮১ টি ভোট

## তথ্যসূত্র

* Split in a Predominant Party: The Indian National Congress in 1969

বিষয়শ্রেণী:পশ্চিমবঙ্গের ইতিহাস
বিষয়শ্রেণী:পশ্চিমবঙ্গের রাজনৈতিক দল
বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিলুপ্ত রাজনৈতিক দল
বিষয়শ্রেণী:১৯৬৬-এ প্রতিষ্ঠিত রাজনৈতিক দল
বিষয়শ্রেণী:ভারতীয় জাতীয় কংগ্রেসের বিচ্ছিন্ন দল
বিষয়শ্রেণী:১৯৭১-এ ভারতে বিলুপ্ত
ডিসি মোটর

thumb|120px|right|বিভিন্ন আকারের ডিসি মোটর
**ডিসি মোটর** () এক ধরনের ১টি বৈদ্যুতিক মোটর যা একমুখী তড়িৎ প্রবাহ দিয়ে চালিত হয়।

## ব্রাশড ডিসি
ব্রাশড ডিসি মোটর যা ডিসি প্রবাহ হতে অভ্যন্তরীণ যোগাযোগের মাধ্যমে টর্ক প্রাপ্ত হয় এতে ঘূর্ণায়মান রোটরটি হয় তড়িৎ চুম্বক এবং বহিরাবরন বা কেসিং হিসেবে স্থায়ী চুম্বক ব্যবহার করা হয়। এর সুবিধা হল কম প্রাথমিক খরচ, নির্ভরযোগ্যতা, সহজ গতি নিয়ন্ত্রণযোগ্যতা। অসুবিধা হল স্বল্প আয়ু উচ্চ রক্ষনাবেক্ষন খরচ। ব্রাশ ও স্প্রিং যা মোটর ঘুরার জন্য বিদ্যুৎ প্রবাহিত করে এর নিয়মিত পরিবর্তন রক্ষনাবেক্ষন, পরিষ্কার বা কম্যুটেটর পরিবর্তন এ প্রচুর ব্যয় হয়ে থাকে। এই উপাদান গুলো দ্বারা বিদ্যুৎ শক্তি মোটেরের অভ্যন্তরীণ রোটরকে ঘুরতে সহায়তা করে। ব্রাশ সাধারণত কার্বনের তৈরি হয়ে থাকে। কার্বন ব্যবহারের প্রধান কারণ এটি সহজে ক্ষয় হয়না ও দীর্ঘ লাইফটাইম পাওয়া যায়।

## সিনক্রোনাস ডিসি মোটর
সিনক্রোনাস ডিসি মোটর, ব্রাশলেস ডিসি মোটর ও স্টেপার মোটরের মত টর্ক উৎপাদনের জন্য বাহির হতে তড়িৎ প্রবাহ সঞ্চালন করতে হয়। এই মোটর ডিসি বিদ্যুত প্রবাহে চলেনা।

## ব্রাশলেস ডিসি মোটর
ব্রাশলেস ডিসি মোটর এ ১টি ঘূর্ণয়মান স্থায়ি চুম্বক কে রোটরে ব্যবহার করা হয়, এবং রোটরটি ঘুরার জন্য ১টি বৈদ্যুতিক চুম্বককে বহিরাবরন বা কেসিঙ হিসেবে ব্যবহার করা হয়। ১টি মোটর নিয়ন্ত্রক কনট্রোলার ডিসি কে এসি তে রুপান্তরিত করে। ব্রাশড মোটরের চেয়ে এটি র জটিলতা কম কারণ এটি রোটর ঘুরানোর জন্য বাহির থেকে বিদ্যুত প্রবাহ দেয়ায় ঝামেলা কম। এর সুবিধা হল দীর্ঘ আয়ু, স্বল্প রক্ষনাবেক্ষন এবং উচ্চ কর্মদক্ষতা। অসুবিধা হল উচ্চ প্রাথমিক খরচ এবং অধিকতর জটিল মোটর স্পিড কনট্রোলার।



**ডিসি মোটর এর ঘূর্নন**


200px
200px
200px



১টি সাধারণ বৈদ্যুতিক মোটর। যখনই কয়েলটি বিদ্যুতায়িত হয় তখন আরমেচার এর চারিদিক চুম্বকীয় আবেশ তৈরি হয়। বাম দিকের আরমেচারটি বাম চুম্বকের দিকে ধাবমান হয় এবং ডান দিকে ঘুরতে সহায়তা করে। এবং ঘুরতে শুরু করে।
আরমেচারটি ঘুরতে থাকে।
যখনই আরমেচারটি আনুভূমিক হয় তখন কম্যুটেটর কয়েলে বিদ্যুত প্রবাহকে বিপরিত মুখি করে চুম্বকীয় আবেশ বিপরিত মুখি করে দেয়। ফলে ঘূর্নন চক্রাকারে চলতে থাকে।


## বহিঃসংযোগ
* DC Motor - Interactive Java Tutorial National High Magnetic Field Laboratory
* Make a working model of dc motor at sci-toys.com

মোটর
বিষয়শ্রেণী:বৈদ্যুতিক মোটর
সোস্যালিস্ট ইউনিটি সেন্টার অফ ইন্ডিয়া

**সোস্যালিস্ট ইউনিটি সেন্টার অফ ইন্ডিয়া** (**এস‌ইউসিআই**) যা পূর্বে **সোস্যালিস্ট ইউনিটি সেন্টার** (**এস‌ইউসি**) নামে পরিচিত ছিল এবং যার বর্তমান আনুষ্ঠানিক নাম **সোস্যালিস্ট ইউনিটি সেন্টার অফ ইন্ডিয়া (কমিউনিস্ট)** (**এস‌ইউসিআই(সি)**), হল ভারতের শিল্পায়ন বিরোধী ও সামাজিক রক্ষণশীল একটি রাজনৈতিক দল। ১৯৪৮ সালে শিবদাস ঘোষ আর নীহার মুখার্জির দ্বারা এই দলের প্রতিষ্ঠা হয়।

## আদর্শ
এসইউসি হল একটি সামাজিক রক্ষণশীল রাজনৈতিক দল যা শিবদাস ঘোষের প্রণয়ন করা আদর্শগত লাইন অনুসরণ করে। ভারতের কমিউনিস্ট পার্টি (মার্কসবাদী), ভারতের কমিউনিস্ট পার্টি, ভারতের কমিউনিস্ট পার্টি (মার্কসবাদী-লেনিনবাদী) লিবারেশন, সারা ভারত ফর‌ওয়ার্ড ব্লক এবং রেভলিউশনারি সোস্যালিস্ট পার্টি এর মতো বামপন্থী দলগুলির প্রতি এস‌ইউসির তীব্র এবং অদম্য বিরোধিতা রয়েছে এবং বিভিন্ন সময়ে এই দল দক্ষিণপন্থী এবং অতি-দক্ষিণপন্থী শক্তির সাথে সুবিধাবাদী বোঝাপড়া করে।

## ইতিহাস
### প্রতিষ্ঠা

কিছু আদর্শগত এবং বিতর্কের পরিপ্রেক্ষিতে রেভলিউশনারি সোস্যালিস্ট পার্টি (আর‌এসপি) থেকে প্রায় ত্রিশ জন সদস্যকে বহিষ্কার করা হয় এবং এই বহিষ্কৃত গোষ্ঠীটি এম. এন. রায় এর প্রাক্তন সহযোগী সুধীন্দ্র প্রামাণিকের নেতৃত্বাধীন গোষ্ঠী, ওয়ার্কার্স অ্যান্ড পিজেন্টস লিগের প্রতিষ্ঠাতা নেপাল ভট্টাচার্যের নেতৃত্বে একটি গোষ্ঠী এবং বীরেন ভট্টাচার্যের নেতৃত্বে একটি গোষ্ঠীর সঙ্গে মিলিতভাবে ১৯৪৬ সালের ১ মে শিবদাস ঘোষ এবং মাখন চ্যাটার্জীকে যুগ্ম আহ্বায়ক করে একটি প্রচারক মঞ্চ **প্ল্যাটফর্ম অফ অ্যাকশন** (পি‌.ও.এ.) গঠন করেছিল, এমন দাবি করে। সুবোধ ব্যানার্জী এর নেতৃত্বে আর‌এসপির ২৪ পরগনা জেলা কমিটিও এই মঞ্চে যোগ দেয়। তবে বিশদ বিশ্লেষণে বলা হয় যে ভারতের স্বাধীনতা লাভের পরেই সম্ভবত **প্ল্যাটফর্ম অফ অ্যাকশন** গঠিত হয়েছিল। পি.ও.এ. মঞ্চের নেতারা আদর্শগত ঐক্যে পৌঁছাতে পারেননি এবং তারপর শিবদাস ঘোষ এবং নীহার মুখার্জি-এর নেতৃত্বে গঠিত গোষ্ঠীটি ১৯৪৮ সালের ২৪শে এপ্রিল সোশ্যালিস্ট ইউনিটি সেন্টার নামে একটি রাজনৈতিক দলের জন্ম দেয়।

শিবদাস ঘোষ, সুবোধ ব্যানার্জী, নীহার মুখার্জি, শচীন ব্যানার্জি, প্রীতিশ চন্দ, হীরেন সরকার, রথীন সেন, প্রমোদ সিংহ রায়, মনোরঞ্জন ব্যানার্জি, রাধেশ্যাম সাহা এবং ত্রিবেণী বর্ধনকে নিয়ে ১১ সদস্যের একটি কেন্দ্রীয় কমিটি গঠন করা হয় এবং শিবদাস ঘোষ সাধারণ সম্পাদকের পদ লাভ করেন। যদিও এসইউসিআই বর্তমানে দাবি করে যে হীরেন সরকার প্রথম কেন্দ্রীয় কমিটির সদস্য ছিলেন, দলের পুরোনো নথিগুলি এই দাবিকে সমর্থন করে না। অনুমান করা হয় যে ১৯৫৪ সালের কিছু সময় পরে হীরেন সরকারকে কেন্দ্রীয় কমিটিতে অন্তর্ভুক্ত করা হয়েছিল।

## পার্টি কংগ্রেসসমূহ এবং নেতৃত্ব
### পার্টি কংগ্রেসসমূহ
সিপিআইএম বা সিপিআই দলগুলির মতো নিয়মিত পার্টি কংগ্রেস এস‌ইউসি দলের ক্ষেত্রে অনুষ্ঠিত হয় না।

এস‌ইউসির প্রথম পার্টি কংগ্রেস অনুষ্ঠিত হয়েছিল দলের প্রতিষ্ঠার ৪০ বছর পর ১৯৮৮ সালে, কলকাতায়। এই সম্মেলনে দলের সংবিধান গৃহীত হয় এবং দলের নাম এস‌ইউসি থেকে পরিবর্তন করে এসইউসিআই করা হয়।

১১-১৭ নভেম্বর ২০০৯ -এ দিল্লির রামলীলা ময়দানে দ্বিতীয় পাটি কংগ্রেস অনুষ্ঠিত হয়। এই পার্টি কংগ্রেসেই দলের নামের সঙ্গে কমিউনিস্ট যোগ করা হয়

এস‌ইউসির তৃতীয় এবং সবচেয়ে সাম্প্রতিক পাটি কংগ্রেস অনুষ্ঠিত হয়েছিল ২০১৮ সালে।

### সাধারণ সম্পাদক
এস‌ইউসিআই দলে সাধারণ সম্পাদকরা আমৃত্যু পদে আসীন থাকেন।

## তথ্যসূত্র

বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট)
বিষয়শ্রেণী:পশ্চিমবঙ্গের রাজনৈতিক দল
বিষয়শ্রেণী:ভারতের রাজনৈতিক দল
বিষয়শ্রেণী:১৯৪৮-এ ভারতে প্রতিষ্ঠিত
বিষয়শ্রেণী:১৯৪৮-এ প্রতিষ্ঠিত রাজনৈতিক দল
শিবদাস ঘোষ

**শিবদাস ঘোষ** (১৯২৩ – ৫ অগস্ট, ১৯৭৬) হলেন ভারতের মার্কসবাদী দার্শনিক ও চিন্তানায়ক। তিনি ভারতের সাম্যবাদী দল সোশ্যালিস্ট ইউনিটি সেন্টার অফ ইন্ডিয়া (এসইউসিআই)-এর প্রতিষ্ঠাতা-সাধারণ সম্পাদক। তিনি ভারতের বিপ্লবের স্তর নির্ধারণ করে মার্কসবাদী দর্শনকে ভারতবর্ষের মাটিতে প্রয়োগ করে কীভাবে সমাজতান্ত্রিক বিপ্লব সম্পূর্ণ করা যায়, তার পথনির্দেশ করেন।

## জন্ম
শিবদাস ঘোষের জন্ম ঢাকা জেলার সুভদ্যা গ্রামে। পিতার নাম হরেন্দ্রনারায়ণ ঘোষ। নিম্নমধ্যবিত্ত পরিবারের সন্তান ছিলেন। গ্রামের স্কুল থেকে ম্যাট্রিক পাশ করেন। ১৩ বছর বয়সে অনুশীলন সমিতির আহ্বানে স্বাধীনতা আন্দোলনে যুক্ত হন। প্রথম জীবনে মানবেন্দ্রনাথ রায়ের গভীর পাণ্ডিত্যে আকৃষ্ট হয়েছিলেন। ১৯৪০ সালে নবগঠিত রেভোলিউশন্যারি সোশ্যালিস্ট পার্টি বা আরএসপি-র সঙ্গে যুক্ত হন। ১৯৪২ সালে যোগ দেন **ভারত ছাড়ো আন্দোলনে**। এই সময় আত্মগোপন করে থাকেন কিছুকাল। তারপর গ্রেফতার হয়ে তিন বছর জেলে কাটান। ১৯৪৮ সালে আরএসপি-র কিছু কর্মী নিয়ে গঠন করেন সোশ্যালিস্ট ইউনিটি সেন্টার অফ ইন্ডিয়া বা এসইউসিআই।

## রচিত গ্রন্থ
তাৃর রচিত পুস্তিকাগুলির মধ্যে উল্লেখযোগ্য হচ্ছে
* *কেন ভারতবর্ষের মাটিতে এস ইউ সি আই একমাত্র সাম্যবাদী দল*
* মার্কসবাদ ও মানবসমাজের বিকাশ প্রসঙ্গে
* শ্রমিক আন্দোলনের বিপ্লবী দৃষ্টিভঙ্গি কী হবে
* গণআন্দোলনের সমস্যা প্রসঙ্গে
* ভারতবর্ষের কৃষি সমস্যা ও চাষী আন্দোলন প্রসঙ্গে
* গণআন্দোলনে বিপ্লবী নেতৃত্ব কেন চাই
* ১৫ই আগস্টের স্বাধীনতা ও গণ মুক্তির সমস্যা
* গণআন্দোলনের সমস্যা ও ছাত্রদের কর্তব্য 
* ছাত্র ও যুব সমাজের কর্বত্য
* *চীনের সাংস্কৃতিক বিপ্লব* 
* *ভারতের সাংস্কৃতিক আন্দোলন ও আমাদের কর্তব্য* 
* * ফ্যাসিবাদ ও বাম-গণতান্ত্রিক আন্দোলনে নৈতিকতার সংকট* 
* *কমরেড সুবোধ ব্যানার্জী স্মরণে* 
* শরৎচন্দ্রের মূল্যায়ন প্রসঙ্গে

তাঁর রচিত গ্রন্থগুলি "শিবদাস ঘোষ নির্বাচিত রচনাবলী' নামে চার খণ্ডে প্রকাশিত হয়েছে।

## বহিঃসংযোগ
* Why SUCI is the only genuine Communist Party in India
* SUCI Central Committee's Homage to Shibdas Ghosh
* Marxists Internet Archive: Shibdas Ghosh 

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট)
বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ
বিষয়শ্রেণী:মার্ক্সবাদী লেখক
বিষয়শ্রেণী:ভারতীয় রাজনৈতিক লেখক
বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় নাস্তিক
বিষয়শ্রেণী:অনুশীলন সমিতি
বিষয়শ্রেণী:ভারতীয় রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:বাংলাদেশী পুরুষ লেখক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় মার্ক্সবাদী লেখক
বিষয়শ্রেণী:স্তালিনবাদ
বিষয়শ্রেণী:সংশোধনবাদ বিরোধী
বিষয়শ্রেণী:ভারতীয় সাম্যবাদী লেখক
বিষয়শ্রেণী:বাঙালি লেখক
বিষয়শ্রেণী:ঢাকার লেখক
বিষয়শ্রেণী:২০শ শতাব্দীর বাংলাদেশী ব্যক্তি
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর বাঙালি
বিষয়শ্রেণী:ভারতীয় সংবাদপত্রের সাংবাদিক
বাহরাইন ওয়ার্ল্ড ট্রেড সেন্টার

**বাহরাইনের ওয়ার্ল্ড ট্রেড সেন্টার** (ইংরেজিতে: The Bahrain World Trade Center) যা ২৪০ মিটার বা ৭৮৭ফুট উচু ৫০ তলা বিশিষ্ঠ যমজ বিল্ডিং যার স্থপতি হলেন শন কিলা নামে একজন দক্ষিণ আফ্রিকান। ভবনটি Bahrain WTC বা BWTC নামেও পরিচিত। এটি মানামা, বাহরাইনতে অবস্থিত পৃথিবীর ১ম উইন্ড টারবাইন বায়ুবিদ্যুৎ কেন্দ্র সমন্বিত বিল্ডিং ।

৫০ তলা বিশিষ্ঠ যমজ বিল্ডিং যার প্রয়োজনীয় বিদ্যুৎ এর ১১-১৫% প্রায় ১.৩-১.৮ গিগা ওয়াট আওয়ার/বছর উৎপাদন হবে বিল্ডিং এ স্থাপিত ৩২গজ বা ৯৬ফুট ডায়ামিটারের ৩x২২৫ কিলোওয়াট এর উইন্ড টারবাইন (বায়ুবিদ্যুৎ কেন্দ্র) হতে। এই পরিমাণ বিদ্যুৎ দিয়ে ৩০০ বাড়িতে ১ বছর আলোর ব্যবস্থা করা সম্ভব।

আকাশচুম্বি ভবন
বিষয়শ্রেণী:২০০৮ সালে নির্মিত দালান এবং স্থাপনা
বিষয়শ্রেণী:মানামায় অবস্থিত দালান এবং স্থাপনা
বিষয়শ্রেণী:টুইন টাওয়ার
বিষয়শ্রেণী:ওয়ার্ল্ড ট্রেড সেন্টারসমূহ
বিষয়শ্রেণী:গগনচুম্বী দাপ্তরিক ভবন
ঘড়ি

[thumb|right|220px|[লন্ডন|লন্ডনের কিংস ক্রস রেলওয়ে স্টেশনে রক্ষিত প্লাটফর্ম ঘড়ি।]]
**ঘড়ি** এমন একটি যন্ত্র যা সময় নির্ধারণে সাহায্য করে। বিভিন্ন ধরনের ঘড়ি দেখতে পাওয়া যায়, যেমন হাত ঘড়ি, দেয়াল ঘড়ি ইত্যাদি।

## [[সূর্যঘড়ি]]
এটি প্রথম যান্ত্রিক ঘড়ি। আনুমানিক সাড়ে পাঁচ হাজার বছর আগে মিসর ও ব্যাবিলনে এর উৎপত্তি। এটি আজও টিকে আছে। সেকেন্ড ও মিনিটের কাটা নেই,নেই কোন টিকটিক শব্দ। তবে সময় দেয় একদম নিখুঁত।গোলাকার চাকতিতে একটি নির্দেশক কাঁটা ও দাগ কাটা সময়ের ঘর,এ নিয়েই সূর্যঘড়ি।মাত্র ৭০০ বছর আগে লাতিন শব্দ ‘ক্লক্কা’ থেকে এসেছে ক্লক।ক্লক্কা মানে ঘন্টি।যদিও ইতিহাসেও এই মূল্যবান আবিষ্কারটির আবিষ্কারক হিসেবে কোন নির্দিষ্ট ব্যক্তির নাম পাওয়া যায়না। তবে সূর্য ঘড়ির ব্যবহার শুরু অনেক কাল আগে থেকেই। ধারণা করা হয় মিশরীয়রাই প্রথম প্রকৃতিনির্ভর অর্থাৎ সূর্য-ঘড়ি নির্মাণ করেছিল আর ১৪ শতাব্দীতে এসে ইউরোপিয়ানরাই এই তত্ত্বের উপর ভিত্তি করে প্রথম যান্ত্রিক ঘড়ি আবিষ্কার করেন।কিন্তু ১৪ শতকের দিকে নির্মিত ঘড়িগুলোতে শুধুমাত্র ঘণ্টা নির্দেশ করতে সক্ষম হত, মিনিট বা সেকেন্ড নির্ণয় করতে পারতো না। তাছাড়া বর্তমান ঘড়ির দুই ঘণ্টা ছিল সেই ঘড়ির হিসেবে এক দিন, যার মানে একদিনে ঘড়িটি মাত্র দুবার ৩৬০ ডিগ্রী কোণে ঘুড়তে পারতো। অর্থাৎ এই ঘড়ি দিয়ে সম্পূর্ণ নির্ভুল ও সূক্ষ সময় গণনা করা যেত না।অবশেষে ডাচ জ্যোতির্বিদ ক্রিশ্চিয়ার হাইজেন্স ১৬৫৭ সালে এসে সম্পূর্ণ নির্ভুলভাবে মিনিট, সেকেন্ড ও ঘণ্টা নির্দেশকারী উন্নতমানের যান্ত্রিক ঘড়ির নকশা করেন। 

## ঘড়ির রকমফের
[thumb|[লন্ডন|লন্ডনের নিউ প্যালেসএ অবস্থিতি একটি সূর্যঘড়ি]]
* সূর্যঘড়ি
* বালুঘড়ি
* পানিঘড়ি
* বৈদ্যুতিক ঘড়ি
* পারমাণবিক ঘড়ি 

## হাতঘড়ি

হাতঘড়ি একটি ক্ষুদ্র ঘড়ি যা একটি ফিতার সাহায্যে কোন ব্যক্তির কব্জিতে যুক্ত করা হয়। নিরীক্ষণ করা সময় এবং দিন, তারিখ, মাস এবং বছর কখনও কখনও প্রদর্শন করে। ১৫২৪তে, পিটার হেনেলিন প্রথম পকেট ঘড়ি তৈরি করেছিল। ১৯০০ খ্রীষ্টাব্দের পূর্বে, অধিকাংশ ঘড়িই ছিল পকেট ঘড়ি যা শেকলের মাধ্যমে পকেটের সাথে আটকে রাখা হত।। ১৯৭০ পূর্বে, সমস্ত ঘড়িতে একটি ঘুর্ণায়মান ঘণ্টার কাঁটা এবং একটি দীর্ঘতর মিনিট কাঁটার সঙ্গে একটি নম্বরযুক্ত ডায়াল ছিল। ১৯৯৭ থেকে, ডিজিট্যাল ঘড়ি বাজারে আসে। ডিজিটাল ঘড়িতে সময় রাখতে ভেতরে ক্ষুদ্র কম্পিউটার রয়েছে। এতে ডায়লে কাঁটার পরিবর্তের একটি ডিজিটাল ঘড়ি একটি সংখ্যা হিসেবে সময় দেখায় (উদাঃ, ১০: ৩০ এএম)।

## দেয়াল ঘড়ি
হাতঘড়ির চেয়ে আকারে বড় দেয়াল ঘড়ি। দেয়াল ঘড়িগুলো সাধারণত দেয়ালে টানানো থাকে। এ সকল ঘড়িসমূহ নানা আকার আকৃতি ও কারুকার্যময় হয়ে থাকে।

## আরও দেখুন
* ঘড়ি সমাচার

## তথ্যসূত্র

## বহিঃসংযোগ

বিষয়শ্রেণী:ঘড়ি
বিষয়শ্রেণী:সময় পরিমাপ ব্যবস্থা
টাইটানিক (দ্ব্যর্থতা নিরসন)

*টাইটানিক*' হতে পারে:
* আরএমএস ''টাইটানিক'', একটি সামুদ্রিক জাহাজ, ১৯১২ সালে যা এর প্রথম যাত্রায় ডুবে গিয়েছিলো।

## চলচ্চিত্র
* ''টাইটানিক'' (১৯৯৭-এর চলচ্চিত্র), ১৯৯৭ সালে অস্কার বিজয়ী জেমস ক্যামেরন পরিচালিত চলচ্চিত্র।
মন্স পিউবিস

**মন্স পিউবিস** বা **যোনীমণ্ডপ ** (লাতিন: Mons pubis) নারীদেহের নিম্নাঙ্গের একটি নির্দ্দিষ্ট এলাকা মানব অঙ্গসংস্থানবিদ্যায় এবং সাধারণ স্তন্যপায়ী প্রাণীতে পিউবিক অস্থির, পিউবিক সিমফাইসিস সংযোগের উপর মেদ কলা জমে থাকা উঁচু ঢিপির মতো অংশটিকে "মন্স পিউবিস" বা "যোনীমণ্ডপ" বলে। এটি ল্যাটিন শব্দ *pubic mound* থেকে এসেছে, এছাড়া এটি **[[মন্স ভেনেরিস]]** (ল্যাটিন * [[Venus (goddess)|ভেনাসের]] ঢিবি*) নামেও পরিচিত। মন্স পিউবিস ভালভার ওপরের অংশ গঠন করে।

মন্স পিউবিসে আকার সাধারণত শরীরের হরমোন ক্ষরণ ও মেদের পরিমাণের ওপর নির্ভর করে। বয়ঃসন্ধির পর এটি প্রসারিত হয়, এর ওপরভাগে অংশ চুলে ঢেকে যায়, যা যৌনকেশ নামে পরিচিত। মানুষের দেহে এই উঁচু অংশটি মেদ কলা দিয়ে গঠিত এবং যথেষ্ট পরিমাণে বড়। যৌনমিলনের সময় এটি পিউবিক অস্থিকে রক্ষা করে।

মানুষের *মন্স পিউবিস* যে কয়েকটি অংশে বিভক্ত তার নিম্নভাগে আছে বৃহদষ্ট, এবং অন্য পাশে হলরেখার (লাঙ্গল ফলার দাগ) মতো অংশ, যা যোনীচিরল নামে পরিচিত। ক্লেফট অফ ভেনাস যে সকল অংশ পরিবেষ্টন করে রেখেছে সেগুলো হলো: নিম্নোষ্ঠ, ভগাঙ্কুর, যোনির প্রবেশদ্বার, এবং ভালভাল ভেস্টিবিউলের অন্যান্য অংশ। *মন্স ভেনেরিস*-এর মেদ কলা ইস্ট্রোজেন ক্ষরণে প্রতিক্রিয়াশীল, যা বয়ঃসন্ধি শুরুর সময় একটি স্বতন্ত্র উঁচু অংশের সৃষ্টি করে। পরবর্তীতে এটি *[[লেবিয়া মেজরা]]র* সামনের অংশে, পিউবিক অস্থি থেকে সরে যায়।

## সহায়ক চিত্র

 Image:Vulva anatomy.jpg|ভালভার অঙ্গসংস্থান
 Image:Illu repdt female.jpg|স্ত্রী প্রজননতন্ত্রের বিভিন্ন অঙ্গ


## বহিঃসংযোগ

*The Female Perineum: The Vulva 
* ইমেডিসিন-এ দেখুন ''Mons+pubis''

বিষয়শ্রেণী:শ্রোণিচক্র
বিষয়শ্রেণী:স্ত্রী প্রজননতন্ত্র
বিষয়শ্রেণী:যৌন শারীরস্থান
ফ্যালোপিয়ান নালি

**ফ্যালোপিয়ান নালি**, ইংরেজিতে fallopian tube (উচ্চারণ - *ফ্যালোপিয়ান্‌ টিউব্‌*)—ইতালীয় অঙ্গসংস্থানবিদ ও চিকিৎসক গ্যাব্রিয়েল ফ্যালোপিওর (ইতালীয় ভাষায়: গ্যাব্রিয়েল ফ্যালোপিয়াস)-এর নাম অনুসারে এসেছে। এটি **ওভিডাক্ট** (oviduct), **জরায়ুজ নালি** (uterine tubes), এবং **স্যালপিঞ্জেস** (salpinges) (*একবচন*: salpinx) বা **ডিম্বাণুবাহী নালি** নামেও পরিচিত। ফ্যালোপিয়ান নালি মূলত সিলিয়া বিশিষ্ট ভাজক টিশ্যু দ্বারা গঠিত দুটি নালি, যা স্তন্যপায়ী প্রাণীতে ডিম্বাশয় থেকে শুরু হয়ে ইউটেরো-টিউবাল জাংশন হয়ে জরায়ুতে গিয়ে শেষ হয়।

ফেলোপিয়ান নালি,যা জরায়ু নালি(Uterine Tube),অভিডাক্ট(Oviduct)কিংবা স্যালপিংস নামেও পরিচিত,যা ডিম্বাশয় এর সাথে জরায়ুকে সংযুক্ত করে। এটির ভিতরে সিলিয়া যুক্ত এপিথেলিয়াম আছে।

## সংযোগ
ফেলোপিয়ান নালী ডিম্বাশয় থেকে ডিম্বাণু বহন করে জরায়ুতে নিয়ে যায়। এর দৈর্ঘ্য 12 সেন্টিমিটার।এর চারটি অংশ আছে।(পার্শ্বীয় থেকে মধ্যবর্তী) ইনফান্ডিবুলাম, যা ফিম্ব্রিয়া দ্বারা আচ্ছাদিত ;অ্যাম্পুলা যা নালীর অধিকাংশ জায়গা জুড়ে আছে যেখানে নিষিক্তকরণ হয়;ইস্থমাস,সবচেয়ে চিকন অংশ এবং ইন্ট্রামুরাল অংশ,যা জরায়ুর মাংসপ্রাচীরে প্রবেশ করে।এর দুই প্রান্ত;টিউবাল অস্টিয়াম নালীর সাথে পেরিটোনিয়াল গহ্বর এবং নালীপ্রান্ত জরায়ু এর সাথে যুক্ত।****

## অঙ্গসংস্থানবিদ্যা

## সহায়ক চিত্র
thumb|Section plan of the gravid uterus in the third and fourth month
thumb|Broad ligament of adult, showing epoöphoron. 
thumb|Uterus and right broad ligament,, seen from behind. 
thumb|pelvis and its contents, seen from above and in front.
thumb|Posterior half of uterus and upper part of vagina.
thumb|The arteries of the internal organs of generation of the female, seen from behind.
thumb|ও জরায়ুজ নালি

thumb|ফ্যালোপিয়ান নালির কলাতন্ত্র

## তথ্যসূত্র

## বহিঃসংযোগ
* EMedicine অভিধানে দেখুন: uterine+tube
* বোস্টন বিশ্ববিদ্যালয়ের কলাতত্ত্বে দেখুন: 18501loa

বিষয়শ্রেণী:স্ত্রী প্রজননতন্ত্র
বিষয়শ্রেণী:প্রসূতিবিদ্যা
বিষয়শ্রেণী:শ্রোণিচক্র
হাইকল

**হাইকল** () একটি আরবি শেষ নাম। এ দ্বারা নিচের যেকোন ব্যক্তিকে বোঝাতে পারে:

* মুহাম্মাদ হাসনাইন হাইকল (জন্ম: ১৯২৩) - মিশরীয় সাংবাদিক
* *মুহাম্মাদ হুসাইন হাইকল* (১৮৮৮ - ১৯৫৬) - মিশরীয় লেখক
* *আবদুস সালাম হাইকল* (জন্ম: ১৯৭৮) - সিরীয় উদ্যোক্তা ও সমাজকর্মী
* *মুহাম্মাদ হুসাইন হাইকল* (জন্ম: ১৯৫৩) - মিশরীয়, অনেক লম্বা হওয়ার জন্য বিখ্যাত
* *মুহাম্মাদ আবদি হাইকল* (জন্ম: ১৯৮০) - ইন্দোনেশীয় উদ্যোক্তা
মুহাম্মাদ হাসনাইন হাইকল

200px|thumb|right|১৯৬২ সালের ডিসেম্বরে মুহাম্মাদ হাসনাইন হাইকল (বামে) ও উম্মে কুলসুম কবি নাগিব মাহফুজের ৫০তম জন্মবার্ষিকী পালন করছেন
: *হাইকল নামের অন্যান্য ব্যক্তিদের সম্পর্কে জানতে হলে এখানে যান - [[হাইকল]]*

**মুহাম্মাদ হাসনাইন হাইকল** () বিখ্যাত মিশরীয় সাংবাদিক, লেখক ও রাজনীতিবিদ। তিনি ১৯৫৭ থেকে ১৯৭৪ সাল পর্যন্ত দীর্ঘ ১৭ বছর কায়রোর সবচেয়ে বিখ্যাত দৈনিক পত্রিকা আল-আহরাম এর প্রধান সম্পাদক ছিলেন। ৫০ বছরেরও বেশি সময় ধরে তিনি আরব জাতীয়তাবাদ এবং আরবের সাথে বহির্বিশ্বের সম্পর্ক বিশ্লেষণের ক্ষেত্রে গুরুত্বপূর্ণ ভূমিকা রেখেছেন। তিনি মিশরের প্রেসিডেন্ট জামাল আব্দুল নাসের এর মন্ত্রীসভায় প্রথমে তথ্যমন্ত্রী এবং পরে পররাষ্ট্রমন্ত্রী হিসেবে দায়িত্ব পালন করেছেন।

## রচনাবলী
* *The Liberation War of Palestine: Conspiracy of the Jews and Arabs' stand* (1996)
** এই বইয়ের বঙ্গানুবাদের নাম *ফিলিস্তিনের মুক্তি সংগ্রাম: ইহুদী ষড়যন্ত্র ও আরবদের ভূমিকা* (ডিসেম্বর ২০০৩)। ইসলামিক ফাউন্ডেশন বাংলাদেশ থেকে প্রকাশিত এই অনুবাদটি করেছেন *ড. আবদুল্লাহ আল মা'রূফ*

## বহিঃসংযোগ
* স্টিফেন মসের সাথে কথা বলছেন মুহাম্মাদ হাইকল
* আল আহরাম সাপ্তাহিকে হাইকল সম্পর্কে বিভিন্ন খবর
* মুহাম্মাদ হাইকাল - আরবের জ্ঞানী ব্যক্তি  - ৯ এপ্রিল ২০০৭, দি ইন্ডপেন্ডেন্টে রবার্ট ফিস্কের লেখা

বিষয়শ্রেণী:১৯২৩-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:মিশরীয় সাংবাদিক
বিষয়শ্রেণী:মিশরীয় লেখক
বিষয়শ্রেণী:মিশরীয় রাজনীতিবিদ
বিষয়শ্রেণী:আল জাজিরা
বিষয়শ্রেণী:আল জাজিরার ব্যক্তি
বিষয়শ্রেণী:মিশরীয় মুসলিম
বিষয়শ্রেণী:পুরুষ সাংবাদিক
ক্যাস নিবন্ধন নম্বর

**ক্যাস নিবন্ধন নম্বর** (ইংরেজি: CAS registry number) হচ্ছে একধরনের শনাক্তকারী মৌলিক নম্বর যা বিভিন্ন মৌলিক পদার্থ, রাসায়নিক যৌগ, পলিমার, জৈব ক্রম, রাসায়নিক মিশ্রণ এবং ধাতু সঙ্করসমূহ শনাক্তকরণে ব্যবহৃত হয়। এগুলো **ক্যাস নম্বর** (ইংরেজি: **CAS number**), **CAS RN** বা **CAS #** নামেও পরিচিত। কেমিক্যাল অ্যাবস্ট্র্যাক্ট সার্ভিস, ইংরেজি Chemical Abstracts Service বা (CAS) হচ্ছে অ্যামেরিকান কেমিকাল সোসাইটির একটি শাখা, যাদের কাজ হচ্ছে বইপত্রে লিখিত প্রত্যেকটি রাসায়নিক পদার্থের শনাক্তকারী বৈশিষ্ট্য তালিকাভুক্ত করা।

## কাঠামো
ক্যাস নিবন্ধন নম্বর তিনটি ভাগে হাইফেন দ্বারা ভাগ করা থাকে। প্রথম অংশে ৭টি অঙ্ক থাকতে পারে, দ্বিতীয় ভাগে ২টি অঙ্ক, এবং তৃতীয় ভাগে একটি অঙ্ক থাকে যা [চেক [ডিজিট]] নামে পরিচিত। শেষোক্ত সংখ্যা দিয়ে ভুল নির্ণয় ও সংশোধন করা হয়। ক্যাস নম্বরগুলো বড় থেকে ছোট ক্রমে সাজানো থাকে এবং কোনো রকম সহজ-স্বাভাবিক অর্থ প্রকাশ করে না।

চেক ডিজিটের আগের ধাপের শেষের সংখ্যার সাথে ১ গুণ করে, তার আগেরটার সাথে ২ গুণ করে, তার আগেরটার সাথে ৩ গুণ করে, এভাবে চলতে চলতে শেষ পর্যন্ত যতোগুলো সংখ্যা আসে, সবগুলো যোগ করে, **যোগফলের সমষ্টি** **[[মডুলাস (পাটীগণিত)|মডুলাস]]** **10** = **ফলাফল** হিসেবে যে এক ডিজিটের সংখ্যা পাওয়া যাবে, সেটিই চেক ডিজিট। এভাবেই চেক ডিজিট হিসাব করা হয়। যেমন: পানির ক্যাস নম্বর হচ্ছে 7732-18-5; আর এই চেক ডিজিট 5 নির্ণয় করা হয়েছে (8×1 + 1×2 + 2×3 + 3×4 + 7×5 + 7×6) = 105; 105 **mod** 10 = 5.-এভাবে।

## ক্যাস নম্বর অনুসন্ধান
* Canadian Centre for Occupational Health and Safety-তে CHEMINDEX (রাসায়নিক সূচি) অনুসন্ধান
* কমন কেমিস্ট্রিট্রেডমার্ক via Australian Inventory of Chemical Substances
* ইউরোপিয়ান রাসায়নিক পদার্থ তথ্য ব্যবস্থা via the website of Royal Society of Chemistry
* HSNO ক্যামিকাল ক্লাসিফিকেশন ইনফরমেশন ডেটাবেজ via Environmental Risk Management Authority
* Australian Inventory of Chemical Substances-এ সাহায্য সহায়তা।

## তথ্যসূত্র





## বহিঃসংযোগ
* CAS registry description, by the Chemical Abstracts Service

To find the CAS number of a compound given its name, formula or structure, the following free resources can be used:
* রাসায়নিক সংশ্লেষণ ডেটাবেজ
* PubChem পাবচেম
* NIH ChemIDplus
* NIST Chemistry WebBook
* R&D Chemicals
* NCI Database Browser
* Chemfinder 
* ChemSub Online (Multilingual chemical names)
* European chemical Substances Information System (ESIS) - useful for finding EC#
* রাসায়নিক ঝুঁকি প্রবণতার উপর রচিত NIOSH Pocket Guide, ক্যাস নাম্বারের সূচিপত্র

বিষয়শ্রেণী:রসায়ন
আঘাত সংবেদনশীলতা

[থাম্ব|258x258পিক্সেল|১.২ পাউন্ড এম১১২ ডিমোলিশন চার্জ, ভেতরে রয়েছে [সি-৪ (বিস্ফোরক)|সি-৪ বিস্ফোরক। নিম্নমানের অস্ত্র ও গোলাবারূদ ধ্বংস করে ফেলার জন্য ব্যবহার করা হচ্ছে।]]
**আঘাত সংবেদনশীলতা** (ইংরেজি: Shock sensitivity), হচ্ছে কোনো বিস্ফোরক বা রাসায়নিক যৌগের, সংঘর্ষ বা বিস্ফোরণের ফলে হঠাৎ প্রয়োগকৃত সংকোচনের প্রতি সংবেদনশীলতার তুলনামূলক পরিমাপ। বিস্ফোরক বা রাসায়নিক যৌগের ক্ষেত্রে আঘাত সংবেদনশীলতা নির্ণয় করা হয়। এটির উদ্দেশ্য কোনো বিস্ফোরকের নিরাপত্তা পরীক্ষা করা। এই কারণে কোনো পদার্থ ব্যবহারের সময় পদার্থের আঘাত সংবেদনশীলতা নির্ণয় করা প্রয়োজন। আঘাত সংবেদনশীলতা নির্ণয়ে বিভিন্ন প্রকার পরীক্ষা ও ফলাফল নির্ণয়ে বিভিন্ন প্রকার সূচক ব্যবহৃত হয়। এদের মধ্যে সবচেয়ে প্রচলিত পরীক্ষাটি হচ্ছে **রটার ইমপ্যাক্ট টেস্ট**, যার ফলাফল ব্যাখ্যা করা হয় Fol নামে। Fol (ফল্‌) হচ্ছে ইংরেজি- Figure of Insensitivity, অর্থাৎ বা অসংবেদনশীলতার চিত্র। প্রচলিত পদ্ধতিতে সংঘর্ষ পরীক্ষায় কমপক্ষে আরো ৪টি পরীক্ষা করা হয়, এবং বিস্ফোরণের আঘাত সংবেদনশীলতা পরিমাপে বিভিন্ন রকমের "গ্যাপ টেস্ট" করা হয়। "জুলিয়াস-পিটারস কেজি" নামের একটি উল্লেখযোগ্য জার্মান প্রতিষ্ঠান এসকল পরীক্ষার জন্য প্রয়োজনীয় পরীক্ষণ সরঞ্জাম প্রস্তুত করে।

শক-সংবেদনশীল উপকরণগুলি একটি শীতল, শুষ্ক জায়গায় সংরক্ষণ করা উচিত এবং তাপ এবং শক থেকে রক্ষা করা উচিত। 

## তথ্যসূত্র

বিষয়শ্রেণী:বিস্ফোরক
বিষয়শ্রেণী:রসায়ন
ধ্রুপদি ভাষা

right|thumb|350px|১১শ শতকের একটি তালপাতায় নেপালি ভুজমোল লিপিতে ধ্রুপদী ভাষা সংস্কৃতের কিছু লেখা

**ধ্রুপদী ভাষা** বলতে এমন সব ভাষাকে বোঝায় যেগুলি অত্যন্ত প্রাচীন (আজ থেকে প্রায় ১৫০০ বা তারও বেশি বছর পুরনো), যাদের একটি বৃহৎ ও অত্যন্ত সমৃদ্ধ প্রাচীন সাহিত্য আছে, এবং যাদের প্রাচীন সাহিত্যের ঐতিহ্যটি অপর কোনো সাহিত্যিক ঐতিহ্যের পরম্পরায় নয়, বরং স্বাধীন ও স্বাবলম্বীভাবে, গড়ে উঠেছিল। 

উপরের সংজ্ঞানুযায়ী সংস্কৃত, তামিল, বাংলা, গ্রিক, লাতিন, চীনা, এবং আরবিকে ধ্রুপদী ভাষা হিসেবে গণ্য করা যায়।

বেশির ভাগ ধ্রুপদী ভাষাই বর্তমানে মৃত, এগুলিতে এখন আর কেউ সাহিত্য রচনা করেন না। কিন্তু ধ্রুপদী ভাষাগুলির বিভিন্ন উপাদান বিশ্বের বহু আধুনিক ভাষাতে প্রভাব রেখে চলেছে। বিশ্বের অনেক আধুনিক ভাষা নতুন নতুন শব্দ প্রণয়নের জন্য তাদের নিকটবর্তী ধ্রুপদী ভাষাগুলি থেকে ঋণ গ্রহণ করে থাকে। যেমন আধুনিক ইউরোপীয় ভাষাগুলি নতুন বৈজ্ঞানিক পরিভাষার জন্য লাতিন ও গ্রিক ভাষা থেকে শব্দখণ্ড ধার নিয়েছে। আধুনিক ভারতীয় ভাষাগুলি একই উদ্দেশ্যে অনেক ক্ষেত্রে সংস্কৃত ভাষা থেকে শব্দখণ্ড ধার নিয়েছে।

তবে, বিশেষ করে ভারতীয় প্রসঙ্গে, অনেক ভাষা আছে যা এখনও সাধারণভাবে ব্যবহৃত হয় এবং একটি সমৃদ্ধ ও জীবন্ত সাহিত্যিক ঐতিহ্য রয়েছে।

অনেক সময় "ধ্রুপদী" পরিভাষাটি দিয়ে কোন ভাষার সাহিত্যিক স্বর্ণযুগে (সাধারণত বর্তমান থেকে বেশ দূরবর্তী অতীতে অবস্থিত কোন যুগে) ব্যবহৃত ভাষাকে বোঝানো হয়ে থাকে। এ অনুসারে ফার্সি ভাষার তুলনামূলকভাবে আধুনিক (৯ম-১৭শ শতকে রচিত) সাহিত্য ধ্রুপদী ফার্সি সাহিত্য নামে পরিচিত। এটি "ধ্রুপদী" পরিভাষাটির অপেক্ষাকৃত সাধারণীকৃত ব্যবহার।

ভারত সরকার কর্তৃক ২০২৪ সালের ৩ অক্টোবরে বাংলা ভাষাটিকে ধ্রুপদী ভাষার মর্যাদা দেওয়া হয়।

## তথ্যসূত্র

বিষয়শ্রেণী:ধ্রুপদী ভাষা
আপেক্ষিক গুরুত্ব গুণনীয়ক

থাম্ব|১৯৫১ সালে নেভাডা টেস্ট সাইটে একটি ১৪ কিলোটন পারমাণবিক পরীক্ষা থেকে বিস্ফোরণ।
**আপেক্ষিক গুরুত্ব গুণনীয়ক** (ইংরেজি: Relative effectiveness factor বা R.E. factor) হচ্ছে সামরিক ক্ষেত্রে কোনো বিস্ফোরকের ধ্বংসাত্মক ক্ষমতা পরিমাপযোগ্য সংখ্যা। এটি TNT-এর (এক প্রকার উচ্চক্ষমতা সম্পন্ন বিস্ফোরক) ক্ষেত্রে, ওজনের ভিত্তিতে কোনো বিস্ফোরকের কার্যকরীতা তুলনায় ব্যবহৃত হয়। এর মাধ্যমে প্রকৌশলীরা একটি বিস্ফোরকের পরিমাণকে অপরটি দিয়ে ভাগ করে TNT-এর পরিমাণের ভিত্তিতে জন্য বিস্ফোরণের সমীকরণ হিসাব করেন ও কতোটুকু বিস্ফোরক দরকার হবে তা পরিমাপ করেন। যেমন: যদি একটি ইমারত ধ্বংস করতে ১ কেজি TNT দরকার হয় তবে, সেই একই পরিমাণ কার্যকক্ষমতা পাবার জন্য পিইটিএন (PETN) বিস্ফোরক দরকার হবে ০.৬ কেজি; আর এএনএফও (ANFO) বিস্ফোরক দরকার হবে ১.২৫ কেজি।

## আপেক্ষিক গুরুত্ব গুণনীয়কের কিছু উদাহরণ
আপেক্ষিক গুরুত্বের সংখ্যা যতো বড়, বিস্ফোরক ততো শক্তিশালী।

বিশেষ দ্রষ্টব্য: Practical Nuclear weapons have reached from 400 kg(TNTe)/kg up to 5,200,000 kg(TNTe)/kg.

## তথ্যসূত্র

* Cooper, Paul W., *Explosives Engineering*, New York: Wiley-VCH, 1996. 
* HQ Dept of the Army, *Field Manual 5-25 Explosives and Demolitions*, pp 83–84, Washington DC: Pentagon, 1967 

বিষয়শ্রেণী:বিস্ফোরক
ঘর্ষণ সংবেদনশীলতা

কোনো বিস্ফোরক বা বিস্ফোরক দ্রব্যকে যে পরিমাণ ঘর্ষণ করলে ও বিস্ফোরকটি বিস্ফোরিত হবে বা হবার সম্ভাবনা থাকবে, সেই সংবেদনশীলতাই বিস্ফোরকের **ঘর্ষণ সংবেদনশীলতা** (ইংরেজি: Friction sensitivity) নামে পরিচিত। উদাহরণস্বরূপ বলা যায়, নাইট্রোগ্লিসারিনের ঘর্ষণ সংবেদনশীলতা খুবই বেশি। সামান্য একটু ঘর্ষণের ফলেই এটি মারাত্মক বিস্ফোরণের জন্ম দিতে পারে।

বিষয়শ্রেণী:বিস্ফোরক
বিস্ফোরণের গতিবেগ

**বিস্ফোরণের গতিবেগ** বা **বিস্ফোরণের গতি**, যা ইংরেজিতে explosive velocity বা detonation velocity নামে পরিচিত। বিস্ফোরণের (detonation) ফলে বিস্ফোরকের উপাদানসমূহ বিক্রিয়ার ফলে যে ঘাত তরঙ্গে (shock wave), যে বেগে চারিদিকে ছড়িয়ে পড়ে সে গতিবেগকেই বিস্ফোরণের গতিবেগ বলে। এই গতিবেগ গ্যাস সূত্রসমূহের ওপর নির্ভর করে, এবং বাস্তবে এই বেগ নির্ণয় করা যথেষ্ট কষ্টসাধ্য। বিস্ফোরকের গতিবেগ সবসময়ে শব্দের গতির চেয়ে বেশি থাকে।

যদি বিস্ফোরণের পূর্বে যদি বিস্ফোরক আবদ্ধ স্থানে থাকে, (যেমন: আর্টারি সেল-এর মধ্যে); সেক্ষেত্রে উৎপন্ন বল একটি নির্দিষ্ট স্থানে মধ্যেই সীমাবদ্ধ থাকে, তাই চাপ মারাত্মকভাবে বেড়ে যায়। আবদ্ধ স্থানের তুলনায়, মুক্ত স্থানে সংঘটিত বিস্ফোরণের গতিবেগ অনেক বেশি হয়। মুক্ত স্থানে সংঘটিত বিস্ফোরণের গতিবেগ, আবদ্ধ স্থানের তুলনায় প্রায় ৭০ থেকে ৮০ শতাংশ বেশি হয়।.

বিস্ফোরকে ব্যবহৃত particle কণার আকৃতি ছোট হলে, বিস্ফোরণের ব্যপ্তি (ব্যাস) বেড়ে যায়।.

সাধারণ বিস্ফোরণের গতিবেগের গ্যাসীয় সীমা 1800 m/s থেকে 3000&nbsp;m/s। কঠিন বিস্ফোরকের এই সীমা 4000&nbsp;m/s থেকে 10300&nbsp;m/s।

## তথ্যসূত্র


বিষয়শ্রেণী:বিস্ফোরক
বিষয়শ্রেণী:রসায়ন
ইউএন নম্বর

থাম্ব|1695 UN বিশিষ্ট একটি কন্টেইনার
**ইউএন নম্বর** (ইংরেজি: UN number) বা **ইউএন আইডি** (UN ID) হচ্ছে চার সংখ্যার একটি নম্বর যা বিভিন্ন ঝুঁকিপূর্ণ পদার্থ, যেমন: বিস্ফোরক, দাহ্য তরল, বিষাক্ত পদার্থ প্রভৃতি শনাক্তকরণে ব্যবহৃত হয়। আন্তর্জাতিক পরিবহন কর্মপদ্ধতিতে এই শনাক্তকরণ নম্বর ব্যবহৃত হয়। কিছু ঝুঁকিপূর্ণ পদার্থের নিজস্ব ইউএন নম্বর আছে (উদাহরণ: অ্যাক্রিলামাইড এর ইউএন নম্বর UN2074)। কিছু ক্ষেত্রে একই রকম বৈশিষ্টসূচক একটি নির্দিষ্ট ধরনের রাসায়নিক পদার্থ বা পণ্যের একটি সাধারণ ইউএন নম্বর থাকে। যেমন: অন্যকিছূ উল্লেখ করা না থাকলে, দাহ্য তরলের ইউএন নম্বর UN1993)

## তথ্যসূত্র

## বহিঃসংযোগ
* অনুসন্ধানযোগ্য ইউএন নম্বর খুঁজতে দেখুন: unnumber.net 
* ঝুঁকিপূর্ণ পণ্য পরিবহনে ইউএন-এর পরামর্শ। Part 2 defines the hazard classes and their divisions and Part 3 contains a complete list of all UN numbers and their hazard identifiers.
* The Emergency Response Guidebook from the U.S. Department of Transportation contains a list of all assigned NA numbers along with recommended emergency procedures.
* UN and NA Numbers.  Site provides bill of lading shipping descriptions for transportation in the U.S.

বিষয়শ্রেণী:রাসায়নিক নাম্বার প্রদান স্কিম
*
তুতানখামেনের সমাধি

**কেভি৬২** হল তুতাংখামুনের কবর, যা রাজাদের ভ্যালিতে অবস্থিত। XVIII রাজবংশের যুবক শাসক, যে ৯ বছরের বয়সে সিংহাসনে বসে ছিল এবং সম্ভবত ১৮-২০ বছরের বয়সে মারা গিয়েছিল। কেভি৬২ যে ধন-সম্পদ ধারণ করেছিল, তার জন্য এটি বিখ্যাত হয়েছিল। ১৯২২ সালে হাওয়ার্ড কার্টারের মাধ্যমে কেভি৬২ কবরটি খুঁজে পাওয়া হয়েছিল। শুধু ২০০৯ সালের কবর থেকে ডিএনএ বিশ্লেষণে নয়, বছরের পর বছর বিশ্লেষণ করে তারা আবিষ্কার করেছে যে, তুতানখামুন বিভিন্ন রোগ ভুগেছিল এবং এর মধ্যে কিছু ছিল বংশগত রোগ। কিন্তু এটি ধারণা করা হয় যে, কাউকে তার মৃত্যূর জন্য দোষারোপ

করা হয়েছিল।

## তথ্যসূত্র

## বহিঃসংযোগ

* Plans of the tomb and other details Theban Mapping Project
* Burton's images of the tomb from The Howard Carter Archives Griffith Institute
* Tutankhamun: Anatomy of an Excavation Griffith Institute

বিষয়শ্রেণী:মিশরের ইতিহাস
হারমিশিয়ান

থাম্ব|গণিতবিদ চার্লস হার্মিট
গণিতে, একটি ম্যাট্রিক্স A কে হারমিশিয়ান বলা হয়, যদি

: A_{ij} = A_{ji}^{*}  হয়,

অর্থাত  A_{ij}  ,   A_{ji} -এর জটিল কন্জুগেট হয়।

কোয়ান্টাম বলবিজ্ঞানে যে কোন অপেরটরকে ম্যাট্রিক্স রূপে প্রকাশ করা যায়। সাধারনত, সেই ম্যাট্রিক্স গুলি হারমিশিয়ান হয়। হারমিশিয়ান ম্যাট্রিক্সের দুটি মূল বৈশিস্ট্য হল,

১) এগুলির আইগেন ভ্যালু সর্বদা বাস্তব।
 
২) ভিন্ন আইগেন ভ্যালুর জন্য যে আইগেন ভেক্টরগুলি, সেগুলি একে অপরের অর্থগোনাল হয়।

বিষয়শ্রেণী:গণিত
বিষয়শ্রেণী:ম্যাট্রিক্স
বৈদ্যুতিক মোটর

thumb|একটি মোটরের গঠন উপাদান
[thumb| বিভিন্ন ধরনের বৈদ্যুতিক মোটর। প্রকৃত আকৃতি সম্পর্কে ধারণা লাভের জন্য সামনে নিচের দিকে ৯ [ভোল্ট|ভোল্টের ট্রানজিস্টর ব্যাটারী দেখানো হয়েছে]]
**বৈদ্যুতিক মোটর** হল এমন একটি কৌশল এবং ব্যবস্থা, যার মাধ্যমে বৈদ্যুতিক শক্তি যান্ত্রিক শক্তিতে রুপান্তরিত হয়। প্রকারভেদ অনু্যায়ী এর গঠন ও ক্ষমতা নিয়ন্ত্রিত হয়। বৈদ্যুতিক মোটর তড়িত প্রকৌশলের আলোচ্য একটি বিষয়। বৈদ্যুতিক মোটর মূলত ফ্যারাডের আবেশ সূত্রের উপর ভিত্তি করে তৈরী করা হয়ে থাকে। মোটরে প্রবাহিত তড়িৎ এর ধরন অনুযায়ী মোটর সাধারনত দুই ধরনের হয়ে থাকে। যেমনঃ 
# এসি মোটর
# ডিসি মোটর

## সাধারণ তথ্যসূত্র

* ডোনাল্ড জি ফিংক (Donald G. Fink) এবং এইচ ওয়াইনি বেটি (H. Wayne Beaty), *Standard Handbook for Electrical Engineers, Eleventh Edition*, ম্যাকগ্র-হিল (McGraw-Hill), নিউ ইয়র্ক, ১৯৭৮, .
* এডউইন জে হিউস্টন (Edwin J. Houston) এবং আর্থার কেনেলী (Arthur Kennelly), *Recent Types of Dynamo-Electric Machinery*, স্বত্ব আমেরিকান টেকনিক্যাল বুক কোং ১৮৯৭, পি এফ কলিয়ের এন্ড সান্স (P.F. Collier and Sons) কর্তৃক প্রকাশিত নিউ ইয়র্ক, ১৯০২
* 
* 
* Resenblat & Frienman DC and AC machinery
* http://www.streetdirectory.com/travel_guide/115541/technology/understanding_electric_motors_and_their_uses.html

## আরো দেখুন

* Shanefield D. J., *Industrial Electronics for Engineers, Chemists, and Technicians,*William Andrew Publishing, Norwich, NY, 2001.
* Fitzgerald/Kingsley/Kusko (Fitzgerald/Kingsley/Umans in later years), *Electric Machinery*, classic text for junior and senior electrical engineering students. Originally published in 1952, 6th edition published in 2002.
*  (Inverter circuits are used for variable-frequency motor speed control)
* B. R. Pelly, "Thyristor Phase-Controlled Converters and Cycloconverters: Operation, Control, and Performance" (New York: John Wiley, 1971).
* John N. Chiasson, *Modeling and High Performance Control of Electric Machines*, Wiley-IEEE Press, New York, 2005, .

## বহিঃসংযোগ
* Electricity museum: early motors
* Electric Motors and Generators, explanations with animations from the University of New South Wales.
* The Numbers Game: A Primer on Single-Phase A.C. Electric Motor Horsepower Ratings, Kevin S. Brady.
* Theory of DC motor speed control
* International Energy Agency (IEA) 4E Annex concerned with Energy Efficiency in Electric Motor Systems
* Interactive Animation of a 3-Phase AC Electric Motor
* Kinematic Models for Design Digital Library (KMODDL) - Movies and photos of hundreds of working mechanical-systems models at Cornell University. Also includes an e-book library of classic texts on mechanical design and engineering.
* How Printed Motors work
* Interactive Java Animation: The Rotating Magnetic Field
* Asynchronous Motor: Explanation of operation

বিষয়শ্রেণী:পদার্থবিজ্ঞান
বিষয়শ্রেণী:বৈদ্যুতিক যন্ত্র
বিষয়শ্রেণী:হাঙ্গেরীয় উদ্ভাবন
বিষয়শ্রেণী:বৈদ্যুতিক মোটর
বিষয়শ্রেণী:তড়িৎ-চুম্বকীয় যন্ত্রের উপাদান
বিষয়শ্রেণী:শক্তির রূপান্তর
বিষয়শ্রেণী:ব্রিটিশ উদ্ভাবন
ভারত অধিরাজ্য

**ভারত অধিরাজ্য** (ইংরেজি: **Union of India** বা **Dominion of India**) ১৫ আগস্ট ১৯৪৭ থেকে ২৬ জানুয়ারি, ১৯৫০ পর্যন্ত স্থায়ী একটি স্বাধীন রাষ্ট্র। পরবর্তীকালে এই রাষ্ট্রটি ভারতীয় প্রজাতন্ত্র রূপে আত্মপ্রকাশ করে। যদিও ইংরেজি **Union of India** অর্থাৎ **ভারত সংঘ** কথাটি ভারতীয় বিচারব্যবস্থায় যুক্তরাষ্ট্রীয় ফেডারেল ব্যবস্থা অর্থাৎ কেন্দ্রীয় সরকার অর্থে এখনও ব্যবহৃত হয়।

১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত দ্বিধাবিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ সংসদে বিধিবদ্ধ *[[ভারতীয় স্বাধীনতা অধিনিয়ম ১৯৪৭]]* অনুসারে উক্ত রাষ্ট্রদুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। ভারতের ক্ষেত্রে সংবিধান কার্যকর করার তারিখ ছিল ২৬ জানুয়ারি, ১৯৫০; এই দিনই প্রতিষ্ঠিত হয় ভারতীয় প্রজাতন্ত্র।

ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তার প্রতিনিধিত্ব করেন দুই রাষ্ট্রের গভর্নর-জেনারেলগণ। তবে এই গভর্নর-জেনারেলের পদটি ব্রিটিশ ভাইসরয়ের পদের অনুরূপ ছিল না। এটি ছিল আনুষ্ঠানিক শাসকের পদ। ডোমিনিয়ন পর্যায়ের ভারতের দুই গভর্নর-জেনারেল হলেন:
# লর্ড লুই মাউন্টব্যাটেন (১৯৪৭-৪৮)
# চক্রবর্তী রাজাগোপালাচারী (১৯৪৮-৫০)

এই পর্যায়ে ভারতের সরকার প্রধান তথা প্রকৃত শাসক প্রধানমন্ত্রী পদে বৃত ছিলেন জওহরলাল নেহেরু।

## ভারত বিভাগ

১৯৪৭ সালে স্বাধীনতার পরেই ভারত ও পাকিস্তান অধিরাজ্য স্বশাসিত অধিরাজ্য রূপে ব্রিটিশ কমনওয়েলথে যোগ দেয়। ভারত বিভাগের ফলে বাংলা ও পাঞ্জাব – ব্রিটিশ ভারতের এই বৃহত্তম প্রদেশ দুটি দ্বিখণ্ডিত হয়ে ভারত ও পাকিস্তানের সঙ্গে যুক্ত হয়। স্বাধীনতা সমসাময়িক কালে কুড়ি লক্ষ মানুষ শরণার্থী হিসেবে সীমান্ত পার হন এবং সাম্প্রদায়িক দাঙ্গায় এক লক্ষেরও বেশি লোকের মৃত্যু হয়। ভারত বিভাগের পর কাশ্মীর অঞ্চলের অধিকার নিয়ে দুই রাষ্ট্রের সম্পর্কে টানাপোড়েনের সৃষ্টি হয় এবং সূচনা হয় ১৯৪৭ সালের ভারত-পাকিস্তান যুদ্ধের।

## বিচারবিভাগীয় প্রয়োগ
ভারতীয় সংবিধানের ৩০০ নং ধারায় বলা হয়েছে, "ভারত সরকার ভারত সংঘ (Union of India) নামে মামলা করতে পারবে অথবা ভারত সরকারকে ভারত সংঘ নামে চিহ্নিত করে মামলা করা যাবে।" এই কারণে আইনি নথিপত্র ও বিচার প্রক্রিয়ায় ভারতীয় প্রজাতন্ত্রের যুক্তরাষ্ট্রীয় সরকারকে সর্বদা "সংঘ" বা "Union" নামে অভিহিত করা হয়। যদিও এই নামটি সাধারণ ক্ষেত্রে ব্যবহৃত হয় না।

## তথ্যসূত্র

## আরও দেখুন
* ভারত সরকার
* ভারতের গভর্নর-জেনারেল
* ভারতের স্বাধীনতা আন্দোলন
* ব্রিটিশ ভারত

বিষয়শ্রেণী:ভারতীয় প্রজাতন্ত্রের ইতিহাস
বিষয়শ্রেণী:প্রাক্তন কমনওয়েলথ রাজ্য
বিষয়শ্রেণী:দক্ষিণ এশিয়ার পূর্বতন রাষ্ট্র
বিষয়শ্রেণী:১৯৪৭-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৪৭-এ ভারতে প্রতিষ্ঠিত
বিষয়শ্রেণী:দক্ষিণ এশিয়ার প্রাক্তন রাষ্ট্র
বিষয়শ্রেণী:ভারত সরকার
বিষয়শ্রেণী:ভারত ও কমনওয়েলথ অব নেশনস
বিষয়শ্রেণী:ভারত–যুক্তরাজ্য সম্পর্ক
বিষয়শ্রেণী:ভারতের রাজনৈতিক ইতিহাস
বিষয়শ্রেণী:১৯৫০-এ ভারতে বিলুপ্ত
অ্যারিওলা

শারীরস্থানবিদ্যায় **অ্যারিওলা** (ইংরেজি: areola), বহুবচনে *অ্যারিওলি* (*areolae*) বলতে স্তনবৃন্ত (nipple) ঘিরে রাখা ত্বকের মতো কোনো রঙিন অংশকে বোঝায়। এটি ল্যাটিন: *area* থেকে এসেছে যার অর্থ “খোলা অংশ"। বেশিরভাগ ক্ষেত্রে মানুষের স্তনের, স্তনবৃন্তের চারপাশ ঘিরে থাকা রঞ্জিত অংশটিকে অ্যারিওলা বলা হয়। এছাড়া ফুস্কুড়ির চারপাশ ঘিরে থাকা লাল বৃত্তাকার অংশকেও অ্যারিওলা বলে অভিহিত করা হয়।

## বর্ণ
স্তনের অন্য অংশ থেকে অ্যারিওলার রঙে ভিন্নতা রয়েছে। অ্যারিওলার বর্ণ সম্পর্কিত একটি ব্যাখ্যায় বলা হয় যে, এই রঙ আসে দুইটি পলিমারের অ্যাবডুসেন্স থেকে। সেগুলোর একটি, ইউমেলানিন (বাদামী রঙ-এর) এবং অপরটি ফিওমেলানিন (লাল রঙ-এর)। এ দুটি কী পরিমাণে ক্ষরিত হবে তা বংশগতভাবে নিয়ন্ত্রিত হয়, আর এ দুটোই মূলত অ্যারিওলার রঙ গঠনের পেছনে ভূমিকা রাখে। অ্যারিওলার রঙ মলিন হলুদ থেকে গাঢ় হতে হতে কালোর কাছাকাছি পর্যন্ত হতে পারে। সাধারণত যেটা দেখা যায়, যেসব মানুষের ত্বকের রঙ হালকা, তাদের অ্যারিওলার রঙও হালকা হয়, এবং যেসব মানুষ গাঢ় রঙের ত্বকের অধিকারী তাদেরটার রঙ অপেক্ষাকৃত গাঢ় ধরনের। অ্যারিওলার রঙ বিভিন্ন সময় হরমোন ক্ষরণের কারণে পরিবর্তন হতে পারে, যেমন: রজঃচক্র, ঔষধ প্রয়োগ, এবং বয়স বৃদ্ধির সাথে এর রঙ পরিবর্তন হতে দেখা যেতে পারে। রঙ পরিবর্তন সবচে বেশি পরিলক্ষিত হয় গর্ভধারণের সময়। তখন এর রঙ যথেষ্ট গাঢ় হয়ে যেতে পারে। কিছু ক্ষেত্রে শিশু জন্মদানের পর অ্যারিওলা তার পূর্বের রঙে ফিরে পায়, যদিও এখানেও বিভিন্ন মানুষের ক্ষেত্রে যথেষ্ট পার্থক্য দেখা যায়।

## আকার ও গড়ন
অ্যারিওলার আকার ও আকৃতিতে যথেষ্ট পরিমাণ ভিন্নতা রয়েছে। সচারচর দেখা যায় প্রজননে সক্ষম নারীর অ্যরিওলা, প্রজননে সক্ষম পুরুষ বা বয়ঃসন্ধিকালীন মেয়ের চেয়ে আকারে বড়ো। মানুষের অ্যারিওলা বেশিরভাগ ক্ষেত্রে গোলাকৃতি, কিন্তু অনেক নারী ও কিছু পুরুষের ক্ষেত্রে উপবৃত্তাকৃতি (ডিম্বাকৃতি) অ্যারিওলা দেখা যায়।

পুরুষের ক্ষেত্রে অ্যারিওলার ব্যস প্রায় ২.৫ সেন্টিমিটার (১ ইঞ্চি)। প্রজননে সক্ষম নারীর অ্যারিওলার ব্যস ১০ সেন্টিমিটার (৪ ইঞ্চি) পর্যন্ত হতে পারে, কিন্তু গড়ে এই ব্যস ৩ সেন্টিমিটার (১.২ ইঞ্চি)। যেসব মহিলা শিশুকে বুকের দুধ পান করান বা যাদের স্তনের আকার অপেক্ষাকৃত বড়ো—তাদের অ্যারিওলা গড় আকৃতি থেকে বড়ো হতে পারে।

## তথ্যসূত্র


বিষয়শ্রেণী:স্ত্রী প্রজননতন্ত্র
বিষয়শ্রেণী:স্তনের শারীরস্থান